Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 391/13/6601	Banská Bystrica, 12.12.2013
EEČ : 2-45-271-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
Obvinený vyhlásil, že spáchal skutok napĺ¨ľajúci znaky prečinu krádeže podľa § 212 ods. 2 písm. a) Tr. zák.

Obvinený a poškodený uzavreli d¨ľa 06.12.2013 pred probačným a mediačným úradníkom Okresného súdu XXXXX dohodu o zmieri, v rámci ktorej obvinený svoje konanie oľutoval a priznal vinu. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný. Poškodený škodu neuplatnil z dôvodu vrátenia vecí v celom rozsahu.

Dňa 06.12.2013 obvinený zložil na účet Krajskej prokuratúry XXXXX pe¨ľažnú sumu na všeobecne prospešné účely vo výške 30,- Eur, určenú podľa dohody o zmieri na pe¨ľažnú pomoc poškodeným trestnými činmi 50% t.j. vo výške 15,- Eur a ďalších 50% t.j. 15,- Eur adresátovi Združenie na pomoc mentálne postihnutým- DÚHA, Ďumbierska 15, 974 11  XXXXX, IČO: 37998366, číslo účtu: 0303593616/0900, vedený v Slovenskej sporiteľni, a.s., pobočka XXXXX.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Východ pod spisovou značkou ORP-918/OV-BB-2013.
V presne nezistenom čase v skorých ranných hodinách dňa 13.08.2013 v Banskej Bystrici na ulici Rudohorskej 37, sa vlámal do skladových priestorov prenajatých Občianskemu združeniu Harry Teater, tým spôsobom, že vytiahol stabilizačnú tyčku na zaistenom pootvorenom okienku, otvoril ho a vnikol do vnútra priestorov, odkiaľ odcudzil 1 ks zvukovú aparatúru zn. BEHRINGER EPA 150 EUROPORT- prenosný PA systém v hodnote 155,01 Eur, 1 ks CD prehrávač DENOM DN- S1200-CD/ MP3 prehrávač/ ovládač v hodnote 250,02 Eur, 1 ks strieborný hliníkový kufrík o veľkosti cca 10x30x30 cm v hodnote 25 Eur, 2 ks prepájacích káblov k reproduktorom medeno-červenej farby o veľkosti 10m a 15m  v hodnote 12,50 Eur čím odcudzením vecí spôsobil poškodenému Občianskemu združeniu Harry Teater, XXXXX XXXXX celkovú škodu 442,53 Eur.

Odôvodnenie: 
Uznesením povereného príslušníka Obvodného oddelenia PZ XXXXX - východ, sp. zn. ORP-918/OV-BB-2013 zo 13.08.2013 bolo začaté trestné stíhanie a ďalším uznesením z 25.08.2013 bolo vznesené obvinenie XXXXX pre prečin krádeže podľa § 212 ods. 2 písm. a) Tr. zák. na tom skutkovom základe, ako je uvedené vo výrokovej časti tohto uznesenia.

D¨ľa 15.11.2013 predložil poverený príslušník PZ tunajšej Okresnej prokuratúre vyšetrovací spis s návrhom na podanie obžaloby.

Preskúmaním spisového materiálu som zistil, že v predmetnej veci sa koná o trestnom čine, na ktorý zákon ustanovuje trest od¨ľatia slobody, ktorého horná hranica neprevyšuje hranicu stanovenú v § 220 ods. 1 Tr. por.

Z mediačného spisu vyplýva, že obvinený a poškodený uzavreli d¨ľa 06.12.2013 pred probačným a mediačným úradníkom Okresného súdu XXXXX dohodu o zmieri, v rámci ktorej obvinený svoje konanie oľutoval a priznal vinu. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, o čom nie sú odôvodnené pochybnosti. Poškodený neuplatnil nárok na náhradu škodu z dôvodu vrátenia odcudzených vecí v celosti a neporušenom stave. 

D¨ľa 06.12.2013 obvinený zložil na účet Krajskej prokuratúry XXXXX pe¨ľažnú sumu na všeobecne prospešné účely vo výške 30,- Eur, určenú podľa dohody o zmiery na pe¨ľažnú pomoc poškodenými trestnými činmi 50% t.j. vo výške 15,- Eur a ďalších 50% t.j. 15,- Eur adresátovi Združenie na pomoc mentálne postihnutým- DÚHA, Ďumbierska 15, 974 11  XXXXX, IČO: 37998366, číslo účtu: 0303593616/0900, vedený v Slovenskej sporiteľni, a.s., pobočka XXXXX. Táto peňažná suma nie je zrejme neprimeraná závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považujem takýto spôsob rozhodnutia za dostačujúci.

Preto som rozhodol tak, ako je to uvedené vo výroku tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Radoslav Mandalík
prokurátor